《赋得鹫峰寺前残柳答吴非熊林茂之留别之作》
明代·冒愈昌

执手城隅对黯然，西风残柳鹫峰前。
曾笼红版桥头月，尚带清溪渡口烟。
望去藏乌非往日，愁来系马复何年。
因君欲折难为折，忍和新诗向别筵。

作者简介：冒愈昌，字遗民，歙县人。生卒年均不详，约明神宗万历中前后在世。与马时良、仲良兄弟为诗友，常相唱和。逸有诗一卷，《四库总目》传于世。